અદાણી જૂથની 3 કંપનીઓએ કસ્‍ટમના આંકડા ખોટા બતાવીને અંદાજે રૂપિયા 650 કરોડનો ગોટાળો કર્યો હોવાની વિગતો બહાર આવી છે. આ સંદર્ભમાં ડીઆરઆઇની ભલામણ પછી સીબીઆઇએ તપાસ કરવાનો નિર્ણય લીધો છે. સીબીઆઇએ આ કેસમાં પ્રાથમિક તપાસનો કેસ નોંધ્‍યો છે. અદાણી જૂથની ત્રણ કંપનીઓએ આયાત કરવામાં આવેલી વસ્તુઓનું ઓવર ઇનવોઇસીંગ કરી આ ગોટાળો આચર્યો છે. અદાણીની ત્રણ કંપનીઓમાં અદાણી પાવર- મહારાષ્‍ટ્ર, અદાણી પાવર-રાજસ્‍થાન અને મહારાષ્‍ટ્ર ઇસ્‍ટર્ન ગ્રીડ પાવર ટ્રાન્‍સમિશન કંપની સામે તપાસ કરાશે. નોંધનીય છે કે 16મી મેના રોજ ડીઆરઆઇએ અદાણી ગ્રુપ સામે કસ્‍ટમના આંકડા ખોટા બતાડવાનો આરોપ મુકયો હતો અને નોટીસ ફટકારી હતી.